'บสก.'ลุยซื้อหนี้ตั้งเป้า1.6หมื่นล.
บสก.ตั้งเป้ารายได้ 1.6 หมื่นล้าน ตุนเงินซื้อหนี้เสียแบงก์กว่า 8.3 พันล้าน พร้อมโชว์กำไร 4,500 ล้าน
28 ก.พ. 2561

บสก.ตั้งเป้ารายได้ 1.6 หมื่นล้าน ตุนเงินซื้อหนี้เสียแบงก์กว่า 8.3 พันล้าน พร้อมโชว์กำไร 4,500 ล้านนายบรรยง วิเศษมงคลชัย รักษาการกรรมการผู้จัดการใหญ่ บริษัทบริหารสินทรัพย์ กรุงเทพพาณิชย์ (บสก.) เปิดเผยว่า ในปี 2561 บสก.ตั้งเป้าหมายรายได้รวม 16,436 ล้านบาท แบ่งเป็นรายได้จากการบริหารหนี้ที่ไม่ก่อให้เกิดรายได้ (เอ็นพีแอล) 10,220 ล้านบาท และรายได้ จากการขายสินทรัพย์รอการขาย (เอ็นพีเอ) 6,216 ล้านบาท โดยประมาณการกำไรสุทธิ 4,193 ล้านบาทขณะเดียวกันก็ตั้งเป้าหมายที่จะประมูลซื้อเอ็นพีแอลและเอ็นพีเอจากสถาบันการเงินคิดเป็นเงินลงทุน 8,315 ล้านบาทสำหรับผลการดำเนินงานปี 2560 ว่า มีรายได้รวม 15,269 ล้านบาท คิดเป็น 99.95% เมื่อเทียบกับเป้าหมาย 15,277 ล้านบาท และมีกำไรสุทธิ 4,500 ล้าน บาท มีกำไรสุทธิต่อหุ้น 1.67 บาทและได้ซื้อและรับโอนเอ็นพีแอลและเอ็นพีเอจากสถาบันการเงินเข้ามาบริหารจัดการ 10,963 ล้านบาท ปัจจุบัน บสก.มีลูกหนี้เอ็นพีแอล 7.38 หมื่นราย คิดเป็นภาระหนี้ 4.42 แสนล้านบาท และเอ็นพีเอ 1.63 หมื่นรายการ มูลค่า 4.51 หมื่น ล้านบาทนอกจากนี้ บสก.จะขับเคลื่อนองค์กรเติบโตแบบยั่งยืน มุ่งเน้นการให้บริการลูกค้าด้วยการตลาดดิจิทัล เพื่อให้เข้าถึงความต้องการของลูกค้าทุกกลุ่ม มุ่งช่วยเหลือลูกค้าที่ปรับโครงสร้างหนี้ และลูกค้าที่ซื้อทรัพย์สินรอการขาย (เอ็นพีเอ) ของ บสก.และจะถือปฏิบัติต่อลูกค้าของ บสก.เทียบเท่ากับลูกค้าชั้นดีของธนาคารพาณิชย์นางทองอุไร ลิ้มปิติ ประธานกรรมการ บสก. กล่าวว่า ภาคอสังหาริมทรัพย์ปีนี้มีแนวโน้มฟื้นตัวได้ดีตามภาวะเศรษฐกิจที่ดีขึ้น ประกอบกับโครงการระเบียงเศรษฐกิจภาคตะวันออก (อีอีซี) ช่วยกระตุ้นการซื้อและการลงทุน รวมถึงอัตราดอกเบี้ยที่ถูก เป็นปัจจัยสนับสนุนให้ความต้องการ ซื้อสูงขึ้น ซึ่งปีนี้คาดว่าจะมีความต้องการที่อยู่อาศัยประมาณ 1.54 แสนยูนิต โดยเฉพาะคอนโดมิเนียมตามแนวรถไฟฟ้า อีกทั้งบ้านมือสอง ยังเป็นที่สนใจและทางเลือก เพราะมีราคาถูกกว่า 20-40% โดยทำเลทองยังเป็น สุขุมวิท ทองหล่อ สนามเป้าทั้งนี้ ในปี 2561 คาดว่าทั้งระบบจะมีเอ็นพีเออยู่ที่ 3% ซึ่งทรงตัวใกล้เคียงปี 2560 ที่มีเอ็นพีแอล 4.29 แสนล้านบาท มีเอ็นพีเอ 8.6 หมื่นล้านบาท